CELEX: 62008CB0119
Language: el
Date: 2009-02-05 00:00:00
Title: Υπόθεση C-119/08: Διάταξη του Δικαστηρίου(τρίτο τμήμα) της 5ης Φεβρουαρίου 2009 [αίτηση του Lietuvos vyriausiasis administracinis teismas (Δημοκρατία της Λιθουανίας) για την έκδοση προδικαστικής αποφάσεως] — Mechel Nemunas UAB κατά Valstybinė mokesčių inspekcija prie Lietuvos respublikos finansų ministerijos (Άρθρο 104, παράγραφος 3, πρώτο εδάφιο, του Κανονισμού Διαδικασίας — Πρώτη οδηγία ΦΠΑ — Έκτη οδηγία ΦΠΑ — Άρθρο 33, παράγραφος 1 — Έννοια του όρου φόροι κύκλου εργασιών — Φόρος υπολογιζόμενος βάσει του κύκλου εργασιών των επιχειρήσεων που επεβλήθη προκειμένου να χρηματοδοτηθεί πρόγραμμα συντηρήσεως και αναπτύξεως του εθνικού οδικού δικτύου)

16.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/16
            
         Διάταξη του Δικαστηρίου(τρίτο τμήμα) της 5ης Φεβρουαρίου 2009 [αίτηση του Lietuvos vyriausiasis administracinis teismas (Δημοκρατία της Λιθουανίας) για την έκδοση προδικαστικής αποφάσεως] — Mechel Nemunas UAB κατά Valstybinė mokesčių inspekcija prie Lietuvos respublikos finansų ministerijos
   (Υπόθεση C-119/08) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Πρώτη οδηγία ΦΠΑ - Έκτη οδηγία ΦΠΑ - Άρθρο 33, παράγραφος 1 - Έννοια του όρου «φόροι κύκλου εργασιών» - Φόρος υπολογιζόμενος βάσει του κύκλου εργασιών των επιχειρήσεων που επεβλήθη προκειμένου να χρηματοδοτηθεί πρόγραμμα συντηρήσεως και αναπτύξεως του εθνικού οδικού δικτύου)
   2009/C 113/32
   Γλώσσα διαδικασίας: η λιθουανική
   
      Αιτούν δικαστήριο
   
   Lietuvos vyriausiasis administracinis teismas
   
      Διάδικοι
   
   Mechel Nemunas UAB
   κατά
   Valstybinė mokesčių inspekcija prie Lietuvos respublikos finansų ministerijos
   
      Αντικείμενο
   
   Αίτηση εκδόσεως προδικαστικής αποφάσεως — Lietuvos vyriausiasis administracinis teismas — Ερμηνεία της πρώτης οδηγίας 67/227/ΕΟΚ του Συμβουλίου, της 11ης Απριλίου 1967, περί της εναρμονίσεως των νομοθεσιών των Κρατών μελών, των σχετικών με τους φόρους κύκλου εργασιών (ΕΕ ειδ. έκδ. 09/001, σ. 3), και του άρθρου 33 της οδηγίας 77/388/ΕΟΚ: Έκτης οδηγίας του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Λιθουανικός φόρος οδοποιίας υπολογιζόμενος βάσει του κύκλου εργασιών επιχειρήσεως με σκοπό τη χρηματοδότηση του προγράμματος συντηρήσεως και αναπτύξεως των εθνικών οδών
   
      Διατακτικό
   
   Το άρθρο 33 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, όπως τροποποιήθηκε με την οδηγία 91/680/ΕΟΚ του Συμβουλίου, της 16ης Δεκεμβρίου 1991, πρέπει να ερμηνευθεί υπό την έννοια ότι δεν απαγορεύει την είσπραξη του παρακρατούμενου από το εισόδημα φόρου βάσει του λιθουανικού νόμου περί χρηματοδοτήσεως του προγράμματος συντηρήσεως και αναπτύξεως του οδικού δικτύου (Lietuvos Respublikos kelių priežiūros ir plėtros programos finansavimo įstatymas).
   
      (1)  ΕΕ C 128 της 24.5.2008.